ཞུ་སྦྱོར་ཕྱི་མ་ཧྥན་ཙིན་ཡུས་ཀྱིས་༢༠༡༠ལོའི་ཟླ་༨པ་ནས་ཟླ་༡༡བར་དུ།ཏེན་ཡུས་ཞིན་གྱིས་ཀྲུའུ་བུན་ཁྲིང་ལ་སྐྱིས་དངུལ་འཇལ་ཟིན་པའི་དོན་དངོས་རྫུན་བཟོ་བྱས་ནས་ཏེན་ཡུས་ཞིན་གྱིས་ཕར་འཇལ་འོས་པའི་མི་དམངས་དངུལ་སྒོར་ཁྲི་༣༩༠ཡོད་པ་དེ་ལྐོག་ཟ་བྱས།ཞུ་སྦྱོར་ཕྱི་མ་ཧྥན་ཙིན་ཡུས་ཀྱིས་༢༠༡༠ལོའི་ཟླ་༡༢པའི་ནང་དུ།འབྲེལ་ཡོད་མགོ་ཁྲིད་ལ་བརྫུས་ནས་ཏེན་ཡུས་ཞིན་དང་འཕྲིན་ཐུང་འབྲེལ་གཏུགས་བྱས་པ་དང་།སྔ་གཞུག་ཏུ་ཏིན་ཡུས་ཞིན་གྱི་མི་དམངས་དངུལ་སྒོར་ཁྲི་༢༠༠དང་ཡོབ་སྒོར་ཁྲི་༢༠བཅས་མི་དམངས་དངུལ་སྒོར་ལ་ཕབ་ན་བསྡོམས་པས་སྒོར་ཁྲི་༣༧༧༠༧༦གཡོ་ལེན་བྱས།ཞུ་སྦྱོར་ཕྱི་མ་ཧྥན་ཙིན་ཡུས་ཀྱིས་༢༠༡༠ལོའི་ཟླ་༡༢པའི་མཇུག་ནས་༢༠༡༡ལོའི་ལོ་སར་གྱི་བར་དུ།ཏིན་ཡུས་ཞིན་ལ་འབྲེལ་ཡོད་ཉེན་རྟོག་ལས་ཁུངས་ཀྱིས་བཀག་འགོག་ཐེབས་པ་ཤེས་རྗེས།ཏིན་ཡུས་ཞིན་གྱི་མངའ་འོག་ཀྲང་ཐེ་ཞོན་ཞེས་པ་ལ་མགོ་སྐོར་བཏང་ནས།ཁོས་འབྲེལ་ཡོད་མགོ་ཁྲིད་ངོ་ཤེས་ཚུལ་དང་འབྲེལ་བ་འཛུགས་ཐུབ་ཚུལ་བཤད་དེ་ཀྲང་ཐེ་ཞོན་གྱི་རྒྱུ་ནོར་གཡོ་ལེན་བྱས་པ་བསྡོམས་ན་མི་དམངས་དངུལ་སྒོར་ཁྲི་༨༩༠ལྷག་ལ་སླེབས་འདུག